kardosdrur/scandi-wiki huggingface dataset:
Christiane de Roepstorff

Hedevig Christiane de Roepstorff født Hedevig Christiane Willemoes (født 30. november 1843 i København, død 31. august 1896 sammesteds) var en dansk missionær og forfatter.

Roepstorff var datter af bogholder i livsforsikringsanstalten i København, kammerråd Niels Willemoes og Magdalene f. Rostrup. Hendes far tilhørte den berømte Willemoes slægt, og blandt hendes kendte farbrødre taltes blandt andre søofficer Peter Willemoes.

I 1872 giftede hun sig som 28-årig med kolonialembedsmand i Britisk Indien, Frederik Adolph de Roepstorff, som opholdte sig midlertidigt i Danmark. Hun flyttede dernæst med sin mand til Nikobarerne, som englænderne havde indrettet som deportationskoloni for forbrydere fra Britisk Indien. Roepstorff fungerede med sin mand som fængselsinspektører og skulle angiveligt, i sin mands fravær, have slået en revolte blandt fangerne ned. Hun arbejdede dog først og fremmest for den kristne mission på øgruppen. Hendes mand blev myrdet af en fængselsfange i 1883. Hun kommenterede og udgav dernæst en række af hans filologiske og teologiske arbejder posthumt fra Calcutta.

Willemoes var en bemærkelsesværdig kvindeskikkelse for sin tid, som stod sin mand trofast bi i hans gerning. Hun levede sine sidste år i København og døde i 1896.

Kilder 
 Dansk Missionsblad, 1873

Slægten Willemoes
Kristne missionærer
Missionærer fra Danmark
Danskere i 1800-tallet
Personer fra København
Christiane
Gustaf Ljunggren (musiker)

Gustaf Ljunggren (født 1974 i Stockholm i Sverige) er en svensk multiinstrumentalist og sanger. Gustav Ljunggren er uddannet saxofonist på Rytmisk Musikkonservatorium i København, hvor han har boet siden 1996. Udover saxofon spiller Gustaf Ljunggren bl.a. på forskellige guitarer og basguitarer, pedal steel guitar, steel guitar, mandolin, banjo, klaver, keyboards, basklarinet, bratsch og fløjte.

Gustaf Ljunggren har spillet med en lang række danske og udenlandske musikere, herunder C.V. Jørgensen, Sofia Karlsson, Paul Banks, Outlandish, Steffen Brandt, Eivør, Robyn m.fl. og medvirker på en lang række udgivelser. Han har bl.a. medvirket på Thomas Helmigs KH Helmig (2013), Mr. Nice Guy (2004) og Sebastians Øjeblikkets mester (2011). Han har optrådt som kapelmester i Det Nye Talkshow - med Anders Lund Madsen, der har været vist på DR1.

Han har i eget navn i 2010 udgivet albummet Fractions and Pastures, der modtog fem ud af seks stjerner i musikmagasinet GAFFA<ref>[http://gaffa.dk/anmeldelse/43670 Anmeldelse af Fractions and Pastures] . GAFFA. Hentet 13/2-2016</ref> og udgav i 2018 med Emil De Waal albummet Gustaf Ljunggren/Emil De Waal.

I 2015 blev Gustaf Ljunggren hædret med Ken Gudman Prisen.

 Diskografi 
 2010 Fractions and Pastures 2018 Gustaf Ljunggren/Emil De Waal''.

Referencer

Eksterne links 

 Biografi på gudman.dk 

Musikere fra Sverige
Musikere fra Danmark
Personer fra Stockholm
Modtagere af Ken Gudman Prisen
On a Long Lonely Night

On a Long Lonely Night er debutalbummet fra den danske poprock-duo Sko/Torp. Det udkom i november 1990 og indeholder sangen "On a Long Lonely Night", hvor Lis Sørensen og Sanne Salomonsen medvirker og som blev en succesfuld single for gruppen.

Albummet er produceret af den svenske guitarist Mats Ronander. Sko/Torp fik kontakt til Ronander på Grøn Koncert-turnéen hvor Søren Sko var korsanger hos Sanne Salomonsen, hvis daværende mand Mats Ronander spillede i sit band. Mats Ronander og Sanne Salomonsen hørte et demobånd, som de var så begejstrede for at Ronander indvilligede i at producere albummet, mens Sanne Salomonsen tilbød at synge kor.

Pladeselskabet Sonet var tilbageholdende med at udgive albummet, da de ikke mente et engelsksproget album ville blive en kommerciel succes. Først da Sanne Salomonsen – hvis daværende mand Mats Ronander havde produceret albummet – pressede på over for pladeselskabets chef, blev albummet udgivet i november 1990.

Albummet var inspireret af den amerikanske vestkystrock. Det blev en stor kommerciel succes med dobbelt-platin og et salg på omkring 200.000 eksemplarer, hvilket gør det til det bedst sælgende debutalbum i Danmark nogensinde. Succesen indbragte duoen to danske Grammy'er i 1991 for Årets nye navn, og Søren Sko for Årets danske sanger.

Anmeldelser 
Anders Rou Jensen fra Politiken karakteriserede albummet som "tilbagelænet, blødt rullende og swingende vestkyst-orienteret rockmusik". Anmelderen sammenlignede Søren Skos vokal med Steve Miller, Robert Palmer og Jackson Browne, og roste producer Mats Ronander der ifølge anmelderen "holder musikken levende og simrende".

Lars Jørgensen skrev i sin anmeldelse for Berlingske Tidende: "Det er tydeligt, at vejen fra demo til færdigt arbejde er blevet gjort med så få mellemregninger som muligt. Det skal produceren Mats Ronander have æren for, fordi han lader det mest nødvendige skinne stærkest igennem og - skønt mulighederne har været til stede - har arbejdet med sangene og ikke fortabt sig i finurlige og overflødige arrangementer"

BTs anmelder Arne Møller sammenlignede On a Long Lonely Night med Steve Miller, Eagles og James Taylor, og skrev: "Rødderne er en velklingende blanding af soul og rhythm-blues. Men de er fra Århus. Pære danske. Med et internationalt potentiale og en sjælden hørt gennemslags-kraft. Et hit for den kommende sommers festivaler."

Spor 
Alle sange er skrevet af Sko/Torp, undtagen "Loser's Game" skrevet af Mats Ronander og Palle Torp.
 "On a Long Lonely Night" – 3:56
 "Loser's Game" – 5:07
 "She's Got Me Rocking" – 3:56
 "Voice Keep Calling" – 5:27
 "Seen You Fade Away" – 3:40
 "Wheels" – 4:17
 "Get Ready" – 4:01
 "Stand & Wonder" – 4:27
 "Early in the Morning" – 2:36
 "Family Man" – 3:43
 "Young Girl's Heart" – 4:15

Referencer

Eksterne henvisninger 
 On A Long Lonely Night på Discogs

Debutalbum fra 1990
Sko/Torp-album
Debutalbum fra Danmark
Familiar Roads

Familiar Roads er det andet studiealbum fra den danske poprock-duo Sko/Torp. Det udkom i 1992 på Medley Records.

Albummet solgte 120.000 eksemplarer.

Spor 
Alle sange er skrevet af Sko/Torp.
 "Closer to Me" – 4:24
 "You Read My Moods" – 3:38
 "Familiar Roads" – 4:58
 "Dolphin Girl" – 4:45
 "Sorrow City" – 4:45
 "Glorious Days" – 5:27
 "Good Folks" – 3:28
 "I Know a Girl" – 2:48
 "Can't Get Enough" – 3:23
 "Give It Up" – 3:42
 "Same Old Me" – 3:10

Referencer

Eksterne henvisninger 
 Familiar Roads på Discogs

Album fra 1992
Sko/Torp-album
Hey You!

Hey You! er det tredje studiealbum fra den danske poprock-duo Sko/Torp. Det udkom den 14. november 1994 på Medley Records. Albummet var produceret af Palle Torp og co-produceret af Søren Sko, mens Mats Ronander var vokalproducer.

Albummet modtog guld, og endte med at sælge omkring 40.000 solgte eksemplarer, hvilket var langt mindre succesfuldt end de foregående to albums, der begge havde solgt langt over 100.000 albums.

Sanne Salomonsen medvirker på nummeret "True Confessions".

Spor

Hitliste

Referencer

Eksterne henvisninger 
 Hey You! på Discogs

Album fra 1994
Sko/Torp-album
A Perfect Day

Familiar Roads er det fjerde studiealbum fra den danske poprock-duo Sko/Torp. Det udkom den 26. august 1996 på Medley Records og var gruppens sidste studiealbum i de kommende 14 år, da de gik fra hinanden i 1997. Først i 2004 blev duoen gendannet, og først i 2010 udkom deres næste studiealbum Heartland.

Ifølge sanger Søren Sko er duoen gået væk fra den countryprægede lyd, og trækker i stedet på soulreferencer som Sam Cooke og Nat King Cole. Albummet er også mere moderne end tidligere: "Vi har formået at bruge nogle maskiner på en ny måde, og vi er gået væk fra, at musikken skal være bygget op om et orkester, der spiller på rigtige ting og sager." Tekstmæssigt har Søren Sko "lagt lidt mindre vægt på historier og lidt mere vægt på stemninger i Palles musik."

Albummet solgte kun 19.000, hvilket var mindre end halvdelen af det foregående album Hey You!, der var solgt i over 40.000.

Spor 
Alle sange er skrevet af Sko/Torp.
 "I Ain't Got Too Many Problems" – 4:10
 "I'm Down" – 4:42
 "Sweet Imagination" – 4:15
 "Nobody Loves You (Like I Do)" – 4:15
 "Baby, Baby, Baby" – 4:28
 "Bring the Girls On" – 4:28
 "Cupid & Venus" – 4:16
 "If You Where My Brother" – 3:12
 "Nothing Like Lovin'" – 4:10
 "Need No Reason (On a Perfect Day)" – 3:46
 "If the Water Should Fall" – 4:17
 "Angel Days" – 4:57

Hitliste

Referencer

Eksterne henvisninger 
 A Perfect Day  på Discogs

Debutalbum fra 1996
Sko/Torp-album
Debutalbum fra Danmark
Gråstrubet topmejse

Gråstrubet topmejse (Lophophanes dichrous) er en spurvefugl, der lever i det centrale Kina og det sydlige Himalaya.

Noter 
Avibase - the world bird database

Eksterne henvisninger 

Fugle fra Himalaya
Fugle fra Kina
Mejser
Radio Song Book – De bedste fra Sko/Torp

Radio Song Book – De bedste fra Sko/Torp er det første opsamlingsalbum fra den danske poprock-duo Sko/Torp. Det udkom i 1997 på Medley Records, og var gruppens sidste udspil i ti år, da de netop var gået fra hinanden.

Spor 
 "On A Long Lonely Night" - 3:55
 "Get Ready" - 4:01
 "Loser's Game" - 5:07
 "Wheels" - 4:17
 "Young Girl's Heart" - 4:14
 "You Read My Moods" - 3:38
 "Familiar Roads" - 4:58
 "Dolphin Girl" - 4:45
 "Glorious Days (Live 1991)" - 5:40
 "True Confessions" - 4:33
 "Desperate Man" - 4:32
 "Golden Girls" - 4:52
 "I Ain't Got Too Many Problems" - 4:54
 "I'm Down" - 4:54
 "My Intuition" - 4:24
 "Need No Reason (On A Perfect Day)" - 3:46

Hitliste

Referencer

Eksterne henvisninger 
 Radio Song Book – De bedste fra Sko/Torp på Discogs

Opsamlingsalbum fra 1997
Sko/Torp-album
Glorious Days – The Very Best Of

Glorious Days – The Very Best Of er et tredobbelt opsamlingsalbum fra den danske poprock-duo Sko/Torp. Det udkom den 26. februar 2007 på EMI, og var gruppens første udspil efter at de var blev gendannet i 2004. Det er ifølge sanger Søren Sko "lidt at anse som arven, man giver videre til sine børn. Jeg føler desuden, at vi på en måde lukker en dør og åbner en ny".

Albummets to første CD'er indeholder sange fra Sko/Torps fire studiealbum udsendt i perioden 1990–1996, samt fire nye sange der oprindeligt blev indspillet til gruppens forrige studiealbum, A Perfect Day (1996). Det var oprindeligt planen at Sko/Torp ville udgive et nyt studiealbum i 2007, men EMI valgte i forbindelse med duoens gendannelse at udgive et opsamlingsalbum samme år. Søren Sko har i den forbindelse udtalt at de valgte at "arbejde positivt med, så det ikke bare blev en kedelig opsamling". Således indeholder albummet, foruden de fire nye sange, også en tredje CD med akustiske liveoptagelser.

Spor 
CD 1
 "On A Long Lonely Night"
 "Wheels"
 "Get Ready"
 "Young Girls Heart"
 "Looser's Game"
 "Voice Keeps Calling"
 "Familiar Roads"
 "Glorious Days"
 "Dolphin Girl"
 "Closer To Me"
 "I Know A Girl"
 "Same Old Me"
 "The Golden Girls"
 "In The Way Of An Angel"
 "I'll Be There For You"

CD 2
 "True Confessions"
 "Waiting For Her Heart"
 "Desperate Man"
 "I A'int Got Too Many Problems"
 "Bring The Girls On"
 "If Your Were My Brother"
 "Sweet Imagination"
 "Cupid & Venus"
 "Need No Reason (On A Perfect Day)"
 "My Intuition"
 "I Want You To Stay" (ny)
 "Daddy's Little Girl" (ny)
 "Walking Angel" (ny)
 "The Longin'" (ny)
 "On A Long Lonely Night" (live)

CD 3
 "Loser's Game"
 "All That Words Reveal"
 "Dolphin Girl"
 "Wheels"
 "That's What It's All About"
 "Young Girl's Heart"
 "Baby Can You Tell Me Why"
 "Early In The Morning"
 "I Know A Girl"	
 "Familiar Roads"

Referencer

Eksterne henvisninger 
 Glorious Days – The Very Best Of på Discogs

Opsamlingsalbum fra 2007
Sko/Torp-album
Grøn jagtskade

Grøn Jagtskade () er en kragefugl, der lever i sydøstlige Asien.

Noter 
 Avibase - the world bird database

Eksterne henvisninger 

Fugle fra Sydøstasien
Kragefugle
Gulbrystet jagtskade

Gulbrystet jagtskade () er en kragefugl, der lever i sydøstlige Asien.

Noter 
 Avibase - the world bird database

Eksterne henvisninger 

Fugle fra Sydøstasien
Kragefugle
Bataclan

Bataclan er et koncertsted beliggende på 50 Boulevard Voltaire i 11. arrondissement i den franske hovedstad Paris. Bygningen blev opført i 1864–65 efter planer af arkitekten Charles Duval. Stedet blev indviet 3. februar 1865.

Bygningen var oprindelig en teater-café, senere biograf og derefter teater. Siden 1983 har stedet været benyttet som koncertsted med plads til 1498 gæster. Navnet Ba-ta-clan stammer fra en operette af Jacques Offenbach.

Terror i 2015 
Den 13. november 2015 var Bataclan ét ud seks steder som blev ramt ved terrorangrebene i Paris. 89 mennesker blev dræbt og over 200 såret, da terrorrister åbnede ild under en koncert med det amerikanske rockband Eagles of Death Metal.

Referencer

Eksterne henvisninger 

 Bataclans officielle hjemmeside   

Bygninger, konstruktioner og anlæg i Paris
11. arrondissement
Etableret i 1865
Spillesteder i Frankrig
Magellanspætte

Magellanspætte () er en spætte, der lever i Sydamerika (Chile og Argentina).

Noter 
 Avibase - the world bird database

Eksterne henvisninger 

Egentlige spætter
Patagoniens fugle
Svanegås

Svanegås (Anser cygnoides) er en andefugl, der lever i Asien.

Eksterne henvisninger 
  Netfugl.dk 
  Avibase - the world bird database

Gæs
Asiens fugle
Ulven og Uglen

Ulven og Uglen er et dansk forlag, der fokuserer på at få udgive fantasy til voksne. Det blev grundlagt af Line Lybecker og Katrine Buch Mortensen i 2013.

De har udgivet bøger som Mørkets søn-serien af Jeanette Hedengran og Tina Sanddahl, Fortællingen om Blodet-serien af Anders Björkelid og Stormlysarkiverne-serien-serien af Brandon Sanderson.

Eksterne henvisninger 
Hjemmeside

Forlag fra Danmark
Hawaiigås

Hawaiigås (), også kaldet nēnē, er en andefugl, der lever på Hawaii.

Kilder 
 Avibase - the world bird database

Eksterne henvisninger 

Fugle fra Hawaii
Gæs
Tatjana Sergejeva

Tatjana Pavlovna Sergejeva,  , født 28. november 1951 i Tver, Sovjetunionen, er en russisk komponist, pianist og organist. På musikkonservatoriet i Moskva studerede hun piano med Rosjtjina (), orgel med Natalija Gurejeva-Vedernikova () og komposition med Aleksej Nikolajev (). År 1987 vandt hun Sjostakovitj kompositionspris. Hendes musik er inspireret af den græske og romerske antikken.

Værker 
 Daphne, trio før Saxofon, Cello og Orgel
 Serenade for Trombone og Orgel
 Sonate for Cello og Orgel
 Sonate for Violin og Orgel

Diskografi 
 Russische Komponistinnen, Sonate for Cello og Orgel (Audio CD, Musikproduktion Ambitus, amb97866, 1993)
 Musical World of Tatiana Sergeyeva, kammermusik, orkerstermusik, vokalmusik (Audio CD, Boheme, 2000)

Referenser 

Komponister fra Rusland
Hønsegås

Hønsegås () er en andefugl, der lever i det sydlige Australien.

Noter 
 Avibase - the world bird database

Eksterne henvisninger 

Fugle fra Australien
Gæs
Aminta Granera

Aminta Granera Sacasa (født den 18. september 1952 i León) er tidligere politichef i Nicaragua. Som ung var hun aktiv i den sandinistiske revolution, som i 1979 væltede diktatoren Anastasio Somoza.

Biografi 
Granera studerede sociologi, filosofi og teologi ved Georgetown University i USA, hvorefter hun besluttede sig for at blive nonne. Hun var novice hos Assumptionssøstrerne i Guatemala City, men afsluttede noviciatet i 1976 for at deltage i den sandinistiske revolution mod diktatoren Anastasio Somoza. Som revolutionær deltog hun i en kristen byguerillagruppe. Efter Somozas fald i 1979 blev hun rekrutteret af politiet, hvor hun hjalp med at oprette en specialstyrke mod vold og andre forbrydelser mod kvinder og børn. Hun arbejdede også aktivt mod korruption inden for politiet. Den 5. september 2006 blev hun af præsident Enrique Bolaños udnævnt til chef for politiet i Nicaragua, og hun begyndte med at udskifte en række af de højere politichefer. I  2011 blev hun udnævnt til en yderligere femårsperiode af præsident Daniel Ortega. Under sit lederskab har hun arbejdet for at øge antallet af kvindelige betjente med en målsætning om at nå 50 procent. Granera og det nicaraguanske politi har haft et nært samarbejde med Skandinavien. 

Granera er gift med økonomen Oswaldo Gutiérrez. De har tre børn sammen.

Referencer 

Personer fra Nicaragua
Politifolk
Revolutionære
Hongkong Post

Hongkong Post (Kinesisk: 香港郵政) er den myndighed der står for levering og afsendelse af post i Hongkong.

Se også 
 Postvæsen
 Post Danmark
Post
Postorganisationer
Marie Elisabeth af Sachsen

Marie Elisabeth af Sachsen, (født 22. november 1610, død 24. oktober 1684) var hertuginde af Slesvig-Holsten-Gottorp, datter af Kurfyrst Johan Georg 1. af Sachsen og Magdalena Sibylla af Preussen.

I 1630 blev hun gift med Frederik 3. af Slesvig-Holsten-Gottorp. Hun blev enke i 1659 og flyttede året efter til Wittum Husum slot, som hun gjorde til et kulturcentrum som mæcenat for kunstnere. Hun skrev en tolkning af Bibelen i 1664.

Ægteskab og børn 
Marie Elisabeth giftede sig den 21. februar 1630 i Dresden med Hertug Frederik 3. af Slesvig-Holsten-Gottorp (1597–1659), søn af Hertug Johan Adolf af Slesvig-Holsten-Gottorp og Augusta af Danmark. I ægteskabet blev der født 16 børn:

Litteratur

Eksterne henvisninger 

Adelige tyskere
Albertinske linje af Huset Wettin
Pekka Simojoki

Pekka Samuli Simojoki (født 5. Januar 1958) er en af de mest produktive og berømte kristne sangskrivere i Finland.

Han er kendt især for at komponere nutidig kristen musik herunder flere messer, musicals og et stort antal meget populære sange. Han er også begyndt og ledes flere berømte finske kristne musikgrupper. Han blev først inspireret til at skrive musik meget tidligt i Namibia, Afrika, hvor han boede sammen med sine forældre, der arbejdede der som missionærer i otte år (1964-1973).

Pekka Simojoki lavede sin første komposition, da han var omkring 13 år gammel, men han begyndte at blive mere seriøs omkring det, da han mødte digteren Anna-Mari Kaskinen og begyndte at arbejde sammen med hende. Han gjorde dette i 1979. Deres samarbejde har skabt nogle af de mest elskede finske åndelige sange, messer og musicals. Den finske lutherske salmebog omfatter fem sange, de har skrevet. Pekka har også arbejdet med flere andre digtere, og han skriver en masse tekster selv. Alt i alt, har han skrevet mere end 650 sange.

Pekka Simojoki har indspillet mere end 40 albums med forskellige ensembler. Albumne indeholder forskellige former for religiøs musik fra børnesange til rock. Den bedst sælgende af disse optagelser er de såkaldte "sange af silence'-CD'er, som gik guld og platin i 2008. Simojoki sange er også blevet oversat til andre sprog, og er blevet offentliggjort i sangbøger og salmebøger i forskellige kirker over hele verden. En samling cd med de »sange af stilhed 'er indspillet på engelsk, tysk, hollandsk, svensk, estisk, ungarsk, spansk, fransk, russisk og arabisk.

Han har også modtaget tre forskellige priser for sit arbejde i løbet af sin karriere. Simojoki har også optrådt i flere andre lande, herunder Danmark, Sverige, Rusland, Estland, Tyskland, Frankrig, Ungarn, Rumænien, Holland, Kosovo, Polen, Østrig, Taiwan, Thailand, Canada og Australien.

Han har for nylig været i Danmark, for at medvirke i Emmaus mødet 2015. Her medvirkede han i en koncert i Haslev Kirke sammen med Haslevs kirkes ungdomskor og Peter & Betty Arendt.

Musikere fra Finland
Dansk litteraturhistorisk bibliografi

Dansk Litteraturhistorisk Bibliografi er litteraturvidenskabens og litteraturhistoriens hovedfagbibliografi over, hvad der er udgivet på dansk om danske skønlitterære forfattere og om litteraturvidenskaben som sådan.

Baggrund

Bibliografien blev startet i 1967 på initiativ af cand.art. Aage Jørgensen (f. 1938). Bibliografien medtager bøger, tidsskrifter, artikler i samleværker og webpublikationer, men ikke avisartikler og avisanmeldelser. Bibliografien er opdelt efter en række emner, hvoraf det største dækker ”enkelte forfattere”. Anmeldelser af bøger er registreret i forbindelse med de anmeldte bøger, det samme gælder artikler i samleværker.

Bibliografien er siden starten udkommet under forskellige former, alle med Aage Jørgensen som redaktør: 1967 (i Poetik Bibliotek), 1968-74 (på Akademisk Forlag), 1975-77 (af Det Kongelige Bibliotek), 1978 ikke udgivet, 1979 (af Danmarks Biblioteksskole), 1990-2004 (i Dansklærerforeningens tidsskrift Dansk Noter). Desuden en trykt udgave der dækkede 1967-1986, udgivet af Dansklærerforeningen (1989), en online-udgave 1999-2013 også udgivet af Dansklærerforeningen samt fra 2014 en online-udgave fra Det Kongelige Bibliotek.

Dansk Litteraturhistorisk Bibliografi online
I forbindelse med en opgradering af Dansklærerforeningens web-sider lukkede man web-publiceringen af bibliografien. På initiativ af Aage Jørgensen, Det Danske Sprog- og Litteraturselskab  og Det Kongelige Bibliotek samt med støtte fra Kulturstyrelsen er alt materiale tilbage til 1967 blevet samlet i en ny database. I den nye base, som startede i 2014, er alt materiale tilbage til 1967 nu tilgængeligt, i alt ca. 21.000 bibliografiske poster. Bibliografiens fortsatte udgivelse som base sikret, administreret af Det Kongelige Bibliotek med Susanne Willaing som redaktør. I forbindelse med offentliggørelsen af den nye base udsendte Det Kongelige Bibliotek og Dansklærerforeningen på Museum Tusculanums Forlag i 2015 en trykt bibliografi, som er et udtræk af den nye database og dækker årene 2000-2014.

Eksterne henvisninger
 Præsentation af Dansk Litteraturhistorisk Bibliografi og henvisning til databasen
 Informationsordbogen. Opslagsord: Dansk litteraturhistorisk bibliografi

Noter

Bibliografier
Toulouse Business School

Toulouse Business School er en europæisk handelshøjskole med campusser i Paris, London, Barcelona, Casablanca og Toulouse.. Skolen blev grundlagt i 1903. TBS har fået en 100. plads på verdensplan for dens Executive MBA. Skolens MS - Mastère Spécialisé - program minder om en fuldtids-MBA, men med en tværkulturel tilgang. TBS har ligeledes et ph.d.-program såvel som adskillige masterprogrammer inden for specifikke managementområder, såsom marketing, finans eller iværksætteri. 
TBS' programmer har de tre internationale akkrediteringer AMBA, EQUIS og AACSB. Skolen har over 30.000 alumner inden for handel og politik.

Skolen er kendt for sine uddannelsestilbud inden for luftfarten (i partnerskab med École nationale de l'aviation civile).

Referencer

Eksterne henvisninger 

 Officiel website

Uddannelsesinstitutioner i Frankrig
Business School
UEFA Champions League finalen 2016

UEFA Champions League finalen 2016 var en fodboldkamp der blev spillet 28. maj 2016. Kampen blev spillet på San Siro i Milano, og skulle finde vinderen af UEFA Champions League 2015-16. Den var kulminationen på den 61. sæson i Europas fineste klubturnering for hold arrangeret af UEFA, og den 24. finale siden turneringen skiftede navn fra European Champion Clubs' Cup til UEFA Champions League.

De deltagende hold var de spanske Madrid-klubber Atlético de Madrid og Real Madrid. Det er anden gang i turneringens historie at to klubber fra samme by mødtes i finalen, da de to hold også mødtes i finalen i 2014. Real Madrid vandt kampen på straffesparkskonkurrence, efter at den ordinære kamp var endt 1-1, og der blev ikke scoret i den forlænget spilletid. Det var Real's 11. sejr i turneringen, mens det var Atléticos tredje finale uden sejr, efter nederlag i 1974 og 2014.

Kampen blev ledet af den engelske dommer Mark Clattenburg.

Spillested 
UEFAs eksklusiv-komite bestemte på et møde den 18. september 2014 i Nyon, at San Siro, officielt kendt som Stadio Giuseppe Meazza, i Milano skulle være vært for finalen. Hele anlægget blev bygget i 1925 og åbnede året efter som hjemmebane for fodboldklubben AC Milan. I 1947 fik lokalrivalerne fra FC Internazionale Milano også hjemmebane på San Siro, og siden har de to klubber delt brugen af stadion.

Kampen

Detaljer

Se også 
 UEFA Europa League finalen 2016

Referencer

Eksterne henvisninger 
 UEFA Champions League på UEFAs hjemmeside 

2016
Finalen 2016
Fodbold i 2016
Sport i Milano
Begivenheder i 2016
Atletico de Madrid
Real Madrid